REGULAMENTUL (CE) NR. 1343/2007 AL CONSILIULUI
din 13 noiembrie 2007
de modificare a Regulamentului (CE) nr. 1543/2000 privind instituirea unui cadru comunitar pentru colectarea și gestionarea datelor necesare conducerii politicii comune a pescuitului
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37,
având în vedere propunerea Comisiei,
având în vedere avizul Parlamentului European (1),
întrucât:
(1)
Regulamentul (CE) nr. 1543/2000 al Consiliului (2) stabilește că primul program comunitar și prima perioadă de programare urmează să acopere perioada cuprinsă între 2002 și 2006.
(2)
Regulamentul (CE) nr. 1543/2000 urmează să fie înlocuit cu un nou regulament pentru a pune în aplicare noile abordări în domeniul gestionării pescuitului. Aceste abordări includ tranziția de la gestionarea axată pe stocurile de pește la gestionarea axată pe flote și zone, precum și abordarea ecosistemică. Până la adoptarea noului regulament, este necesar să se stabilească o a doua perioadă de programare care să cuprindă anii 2007 și 2008 pentru a se asigura o programare coerentă și sincronizată la nivel comunitar și național.
(3)
Prin urmare, Regulamentul (CE) nr. 1543/2000 ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1543/2000 se modifică după cum urmează:
1.
La articolul 5, alineatul (1) se înlocuiește cu următorul text:
„(1) În conformitate cu procedura menționată la articolul 9 alineatul (2), Comisia stabilește, în conformitate cu cadrul definit în anexa I, un program comunitar minimal acoperind informațiile strict necesare evaluărilor științifice și un program comunitar extins, care include, pe lângă informațiile din programul minimal, informații care ar putea îmbunătăți considerabil evaluările științifice. Primul program comunitar cuprinde anii 2002-2006 inclusiv, iar al doilea program comunitar cuprinde anii 2007 și 2008.”
2.
La articolul 6, alineatul (1) se înlocuiește cu următorul text:
„(1) Fiecare stat membru definește un program național de colectare și gestionare a datelor. Prima perioadă de programare va acoperi anii 2002-2006 inclusiv. Cea de-a doua perioadă de programare va acoperi anii 2007 și 2008. În programul respectiv se descrie atât colectarea datelor detaliate, cât și prelucrările necesare pentru obținerea de date de sinteză în conformitate cu principiile prevăzute la articolul 3. În program se precizează legăturile acestuia cu programele comunitare elaborate în temeiul articolului 5.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 noiembrie 2007.